**NEMZETI TEHETSÉG PROGRAM** A matematikai, a természettudományos, a technikai, digitális, valamint a szakmatanuláshoz szükséges kompetenciák erősítése a köznevelési intézményekben NTP-MTTD-15

**A pályázat célja**

A hazai köznevelésben tanuló tehetséges fiatalok matematikai, természettudományos, technikai, digitális, valamint a szakmatanuláshoz szükséges kompetenciáinak erősítését segítő, általános felfedezési tapasztalatokat nyújtó komplex tehetséggondozó programok megvalósításának támogatása.

**A támogatás formája és mértéke**

A pályázat útján igényelhető támogatás 100% intenzitású, vissza nem térítendő támogatás, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet.**

A támogatási előleg mértéke 100%, melynek folyósítására **egy összegben** kerülhet sor.

A pályázathoz saját forrás biztosítása nem kötelező.

A pályázaton legalább **1 000 000 Ft**, illetve legfeljebb **2 000 000 Ft vissza nem térítendő** támogatás igényelhető.

**Pályázat benyújtására jogosultak**

A hazai köznevelési intézmények (2011. évi CXC. törvény 7. § szerint) közül:

* általános iskola,
* gimnázium,
* szakközépiskola,
* szakiskola,
* pedagógiai-szakmai szolgáltatást nyújtó intézmény,
* Figyelem! Tagintézmény/Intézményegység kizárólag a székhelyintézmény / intézményfenntartó kötelezettségvállalásával nyújthat be pályázatot!
* Magyarországon bejegyzett egyesület (ide nem értve a szakszervezetet és pártot), alapítvány, közalapítvány és nonprofit gazdasági társaság, melynek alapító okiratában az oktatás/nevelés vagy a tehetséggondozás, mint tevékenység szerepel.
* Belső egyházi jogi személyek

**A rendelkezésre álló keretösszeg**

A pályázatok támogatására rendelkezésre álló keretösszeg **150 000 000 Ft**

**A pályázatok benyújtásának határideje**

Az internetes pályázatok benyújtásának határideje: **2015. szeptember 11. 23:59 óra.**